Výkonný riaditeľ Tibor Turan zvolal pred zahájením sezóny tlačovú konferenciu nie len kvôli novým posilám.
Oficiálne bol verejnosti predstavený nový tréner Ján Jaško a nové dresy si vyskúšali výrazné posily Emil Lundberg s Radoslavom Suchým, ktorých 15. septembra doplní Ľuboš Bartečko. Vedenie a hráči sa dohodli v prvom domácom zápase proti Košiciam na vstupnom za 1 cent a každý divák bude mať možnosť odovzdať pri turniketoch dobrovoľný príspevok na monitor vitálnych funkcií pre centrálny príjem v Popradskej nemocnici. Diváci môžu očakávať slávnostný nástup moderovaný Slavom Jurkom. Tibor Turan ďalej zdôraznil dôležitosť úspešného vstupu do novej sezóny a požiadal fanúšikov o podporu. Rozpočet sa pohybuje okolo milióna eur, pričom sezóna zatiaľ nie je vykrytá celá, dôležitý bude dobrý začiatok z hráčskeho hľadiska a poctivý hokej, ktorý si zaslúži podporu aj od ďalších sponzorov.